এমনি অবস্থায় ইন্ট্রাকো রি-ফুয়েলিংয়ের শেয়ারদর কেমন হবে তা নিয়ে বিনিয়োগকারীদের মধ্যে জ্বল্পনা-কল্পনার শেষ নেই। পুঁজিবাজারের সাথে সম্পৃক্ত বিনিয়োগকারীদের ফেসবুক পেইজ, ফেসবুক গ্রুপ ও সিকিউরিটিজ হাউজগুলোতে গত কয়েকদিন ধরে চলছে কোম্পানিটির শেয়ারদর নিয়ে চলছে প্রত্যাশার নানা ঝলক। কেউ বলছে, প্রথম দিনে ৬০ টাকা অতিক্রম করেবে কোম্পানিটির শেয়ারদর। আবার কেউ বলছে মন্দা বাজারের কারণে কোম্পানিটির শেয়ারদর ৪০ টাকার নিচেই অবস্থান করবে। তবে জ্বল্পনা-কল্পনা যাই হোক না কেন, কোম্পানিটির ব্যবস্থাপনায় দেশের পুরনো শিল্পগোষ্ঠি জড়িত, যাদের ভাবমূর্তি মোটামুটি ইতিবাচক অবস্থানে রয়েছে। তবে বিনিয়োগের আগে বাজার পরিস্থিতি, কোম্পানিটির ব্যবসায়িক সম্ভাবনা সবকিছু বিচার-বিশ্লেষণ করে সিদ্ধান্ত নেয়ার পরামর্শ বাজার সংশ্লিষ্টদের।